Tramp Rossiyaga munosabati haqida gapirdi

AQSh prezidenti Donald Trampning ma'lum qilishicha, u Rossiyaga «hali hech kimda kuzatilmagan darajada» qattiq munosabatda bo‘lmoqda. Bu haqda RIA «Novosti» xabar qilgan.
«Hali hech kim prezident Donald Tramp kabi Rossiyaga qattiq munosabatda bo‘lmagan», - deya aytib o‘tdi Tramp.
Avvalroq AQSh ma'muriyati vakili Qo‘shma Shtatlar Rossiya bilan aloqalarni davom ettirmoqchi ekani va Rossiya tomonidan javob harakatlari kutilayotgani haqida ma'lum qilgandi.
Shuningdek, OAV Rossiya prezidenti Vladimir Putin hamda AQSh yetakchisi Donald Tramp qanday shartlarda uchrashishi mumkinligi haqida ma'lumot berdi.
Ta'kidlanishicha, ikki yetakchi uchrashuvi «uchinchi davlatda, agarda yetakchilar uchrashuvini talab qiluvchi vaziyat ro‘y bersa va qandaydir ijobiy natijani keltirishi oldindan ma'lum bo‘lsagina» yuz beradi.